Eŭrazia Ekonomia Unio

La Eŭrazia Ekonomia Unio (akronimo EAEUNoto: EAEU estas la akronimo uzata en la retejo de la organizaĵo. Tamen multaj amaskomunikiloj uzas la akronimon EEU.; , , , , ) estas ekonomia unio de postsovetiaj ŝtatoj situantaj en Orienta Eŭropo, Okcidenta Azio kaj Centra Azio. La Traktato pri la Eŭrazia Ekonomia Unio estis subskribita la 29-an de majo 2014 fare de la gvidantoj de Belorusio, Kazaĥio kaj Rusio(en) "Russia, Kazakhstan, Belarus Sign Treaty Creating Huge Economic Bloc ", Time, la 29-an de majo 2014., kaj venis en forton la 1-an de januaro 2015. La Eŭrazia Ekonomia Unio reprezentas integritan unusolan merkaton de 184 milionoj da homoj.

La Eŭrazia Ekonomia Unio estas vidata kiel la ekvivalento de la Eŭropa Unio (EU) kaj de la Eŭropa Liberkomerca Asocio (EFTA). Laŭ Artikolo 110 de la Traktato pri Eŭrazia Ekonomia Unio (2014) la rusa lingvo estas la laborlingvo de la 'Instancoj de la Unio'(en) Treaty on the Eurasian Economic Union.

 Celo 
La celo de la Unio estas plifortigi la ekonomiojn de la partoprenantaj landoj, "proksimigi la landojn" kaj plibonigi la konkurencpovon de la landoj(ru) "В Астане подписан договор о создании Евразийского экономического союза ", Rosbalt, la 29-an de majo 2014..  La Eŭrazia Ekonomia Unio ĉefe uzas ĝian armilaran industrion(en) Top List TIV Tables-SIPRI . SIPRI: Armstrade.sipri.org., krudmaterialojn, fervojoj, gaso kaj nafto-rezervoj kiel ĝiaj ĉefaj aktivaĵoj por komerco kun la eksterlando.

Bakytzhan Sagintajev, la unua vicĉefministro de Kazaĥio kaj ĉefintertraktanto, diris, "Ni ne kreas politikan organizaĵon; ni formas pure ekonomian union." Li plue deklaris "ke ĝi estas pragmata rimedo akiri avantaĝojn. Ni ne enmiksiĝas en kion Rusio faras politike, kaj ili ne povas diri al ni kian eksteran politikon sekvi."(en) Neil MacFarquhar, "Putin Signs Economic Alliance With Kazakhstan and Belarus". The New York Times, la 28-an de majo 2014.

La EAEU instigas al la libera movado de varoj kaj servoj, kaj zorgas pri komunaj politikoj en la makroekonomia sfero, transporto, industrio kaj agrikulturo, energio, ekstera komerco kaj investo, dogano, teknika reguligo, konkurado, kaj antitrusta reguligo. Provizoj por unusola valuto kaj pli granda integriĝo estas antaŭviditaj por la estonteco.

La unio funkciigas tra supernaciaj kaj interregistaraj institucioj. La Supera Eŭrazia Ekonomia Konsilio estas la supera organo de la Unio, konsistanta el la Estroj de la Membro-Ŝtatoj. La dua nivelo de interregistaraj institucioj estas reprezentita de la Eŭrazia Interregistara Konsilio (konsistanta el la estroj de la registaroj de membroŝtatoj).

La ĉiutaga laboro de la EAEU estas farita tra la Eŭrazia Ekonomia Komisiono, la plenuma organo de la Unio. Ekzistas ankaŭ juĝa organo - la Tribunalo de la EAEU.

 Membro-Ŝtatoj 
Ruslando, Belorusio, Kazaĥio, Armenio kaj Kirgizio.

Taĝikio daŭre tenas la eblon de aliĝo malfermita (en) "Armenia Joins Eurasian Economic Union", RIA Novosti, la 10-an de oktobro 2014. .

 Observantaj ŝtatoj 
La unio konsistas ankaŭ el la du observantaj membroj Kubo, kaj Uzbekio.

 Vidu ankaŭ 
 Eŭrazia Unio

 Referencoj 

 Ekstera ligilo 
 (plurlingve) Oficiala retejo

Kategorio:Ekonomio de Rusio
Kategorio:Ekonomio de Kazaĥio
Kategorio:Ekonomio de Belorusio
Kategorio:Ekonomio de Armenio
Kategorio:Ekonomio de Kirgizio
Kategorio:Plurflankaj rilatoj de Rusio
Kategorio:Internaciaj organizaĵoj
Kategorio:Post-sovetaj ŝtatoj
Kategorio:Observantoj de Ĝenerala Asembleo de Unuiĝintaj Nacioj
Kategorio:Kontinentaj unioj
Kategorio:Komercoblokoj
Kategorio:Organizaĵoj fonditaj en 1994
Kategorio:Organizaĵoj fonditaj en 2015